Komisijos sprendimas
1993 m. vasario 5 d.
dėl gyvūnų sveikatos reikalavimų ir veterinarinio sertifikavimo importuojant registruotus arklinius bei veislinius ir produkcinius arklinius
(93/197/EEB)
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį,
atsižvelgdama į 1990 m. birželio 26 d. Tarybos direktyvą 90/426/EEB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą [1], su paskutiniais pakeitimais, padarytais Direktyva 92/36/EEB [2], ypač į jos 15 straipsnio a punktą ir 16 straipsnį,
kadangi Tarybos sprendimu 79/542/EEB [3] su paskutiniais pakeitimais, padarytais Komisijos sprendimu 93/100/EEB [4], buvo nustatytas trečiųjų šalių, iš kurių valstybės narės leidžia importuoti arklinius, sąrašas;
kadangi taip pat reikia atsižvelgti į tam tikrų trečiųjų šalių, įtrauktų į minėtą sąrašą, regionavimą, dėl kurio Komisija priėmė Sprendimą 92/160/EEB [5] su pakeitimais, padarytais Sprendimu 92/161/EEB [6];
kadangi atsakingos nacionalinės veterinarijos institucijos yra įsipareigojusios Komisijai ir valstybėms narėms telegrama, teleksu arba telefaksu per 24 valandas pranešti apie patvirtintus infekcinių arba užkrečiamųjų arklinių ligų, nurodytų Tarptautinio epizootijų biuro A ir B sąrašuose, atvejus arba apie tai, kad gyvūnai buvo paskiepyti nuo bet kurios iš jų, arba - per nustatytą laikotarpį - apie nacionalinių importo taisyklių, susijusių su arkliniais, pakeitimus;
kadangi reikalavimai, kurie turi būti nustatyti veislinių ir produkcinių arklinių importui, taikomi nepažeidžiant Tarybos direktyvos 86/469/EEB [7] reikalavimų, draudžiančių naudoti tirostatinio, estrogeninio, androgeninio ar gestageninio poveikio medžiagas arkliniams penėti;
kadangi valstybės narės arklinius importuoja vadovaudamosi Tarybos direktyvos 91/496/EEB [8] su paskutiniais pakeitimais, padarytais Sprendimu 92/438/EEB [9], kurioje nustatyti principai, reglamentuojantys iš trečiųjų šalių į Bendriją įvežamų gyvūnų veterinarinių patikrinimų organizavimą, nuostatomis;
kadangi skirtingų sveikatos zonų, skirtų arklinių importui, sukūrimą pateisina tokia pati gyvūnų sveikatos būklė tam tikrose trečiosiose šalyse;
kadangi įvairioms arklinių kategorijoms būdingos skirtingos savybės, o arklinių importas leidžiamas skirtingais tikslais; kadangi dėl to registruotų arklinių bei veislinių ir produkcinių arklinių importui turi būti nustatomi specialūs sveikatos reikalavimai;
kadangi reikia nustatyti kelis sveikatos pažymėjimus registruotiems arkliniams bei veisliniams ir produkciniams arkliniams atsižvelgiant į gyvūnų sveikatos būklės skirtumus;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nepažeisdamos Sprendimo 92/160/EEB, valstybės narės leidžia importuoti registruotus arklinius bei veislinius ir produkcinius arklinius, kurie:
- yra iš trečiųjų šalių, išvardytų I priede, ir
- atitinka reikalavimus, nustatytus atitinkamo pavyzdžio gyvūno sveikatos pažymėjime, pateiktame II priede.
2 straipsnis
Šis sprendimas skirtas valstybėms narėms.
Priimta Briuselyje, 1993 m. vasario 5 d.